钦定古今图书集成/理学汇编/经籍典/第083卷 > 项安世周易玩辞 > 《末章八卦不对说》
## 钦定古今图书集成/理学汇编/经籍典/第083卷 > 项安世周易玩辞 > 《末章八卦不对说》

《杂卦》末章，自《大过》而下，八卦皆不对说。以为错简邪，
则于韵皆叶；以为非错简邪，则《姤》《夬》二卦之辞又若
本相对者。此其义之不可晓者也。虞翻谓：“《大过》死象，
而两体姤夬，故自《大过》而下，次以《姤》而终于《夬》，言君
子之决小人也。”其说亦有理。尝试因其说而推之，《大
过》之象，本末俱弱，如人之表里俱绝，世之上下俱昏，
此阴灭阳之时也，故为棺椁之象，而在杂卦之终，圣
人作《易》，示天下以无终穷之理，教人以揆乱反正之
法。是故原其乱之始，生于姤，而极其势之上，穷于夬，
以示微之当防，盛之不足畏。自夬而“干”，有终而复始
之义也。